Mdluli-hofsaak tot 21 Junie uitgestel | Maroela Media
Die geskorste misdaad-intelligensiebaas Richard Mdluli het Maandag weereens in die arbeidshof verskyn in 'n poging om sy skorsing op te hef.
Dit volg na die Johannesburgse arbeidshof Sondagoggend beslis het dat Mdluli geskors moet bly en dat sy skorsing geldig is, ná Mdluli se skorsing Vrydag deur dieselfde hof opgehef is. Die polisiediens se regspan was nie dié dag in die hof nie en hulle het Saterdag 'n dringende aansoek na die hof gebring om die beslissing tersyde te stel.
Regter André van Niekerk het die saak tot 21 Junie uitgestel en beveel dat die aansoekers teen 13 Junie op verklarings moet antwoord.